На основу члaнa 27. став 5. и члана 132. став 2. и члaнa 135. став 2. Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), као и поглавља III и VIII Националног стандарда број 5 о начину и поступку уновчења имовине стечајног дужника ("Сл. гласник РС", бр. 62/2018), стечајни управник стечајног дужника

**„EMOTION HOME “ доо Зајечар - у стечају  
ул. Неготински пут бб, матични број: 21581674**

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**ЗА ВРШЕЊЕ ПРОЦЕНЕ ВРЕДНОСТИ ПОКРЕТНЕ ИМОВИНЕ СТЕЧАЈНОГ ДУЖНИКА**

за вршење услуга процене вредности, и то:

* процене вредности целокупне имовине стечајног дужника, ,
* процене вредности имовине стечајног дужника која је предмет разлучног права,
* процене целисходности продаје целокупне имовине стечајног дужника у односу на продају имовине стечајног дужника у деловима

**Проценитељ мора:**

**-** Израдити процену целисходности целокупне покретне имовине (имовинске целине) стечајног дужника у односу на продају појединачне имовине стечајног дужника;

**1. УВОД**

Решењем Привредног суда у Зајечару Ст.бр. 16/2023 од 25.12.2023. године отворен је стечајни поступак над стечајним дужником **„EMOTION HOME “ доо Зајечар - у стечају**, **ул. Неготински пут бб, матични број: 21581674.**. Дана 01.02.2024. године донето је Решење о банкротству и уновчењу имовине стечајног дужника.

Стечајни управник стечајног дужника **„EMOTION HOME “ доо Зајечар - у стечају,** спроводи поступак одабира најбољег понуђача:

***за пружање услуга процене целокупне вредности имовине стечајног дужника све на дан израде процене, и позива све заинтересоване понуђаче( правна и физичка лица) који испуњавају услове наведене у овом позиву да доставе своје понуде.***

**Избор проценитеља ће се извршити на основу одлуке одбора поверилаца.**

**2. СВРХА ПРОЦЕНЕ**

Сврха процене је да се утврди стратегија продаје у циљу остваривања највеће продајне вредности и највећег могућег намирења поверилаца у стечајном поступку који се води над стечајним дужником**„EMOTION HOME “ доо Зајечар - у стечају**

Извештај о процени вредности мора бити у складу са Међународним стандардима финансијског извештавања – МСФИ.

**3. ИЗВЕШТАЈ О ПРОЦЕНИ**

Проценитељ је у обавези да по завршетку посла стечајном дужнику као наручиоцу достави детаљан извештај у писаној (у три примерка) и електронској форми, који мора да садржи:

* предмет процене односно списак имовине која је предмет процене и списак имовине која није предмет процене као и разлог изостављања из процене;
* детаљан опис и техничке карактеристике имовине која је предмет процене;
* правно мишљење у вези са статусом имовине која је предмет процене (на основу расположиве документације);
* опис метода коришћених приликом вршења процене;
* претпоставке и евентуалне ограничавајуће услове при вршењу процене;
* датум процене;
* закључак о процењеној вредности имовине стечајног дужника;
* закључак о целисходности целокупне имовине стечајног дужника у односу на продају имовине стечајног дужника у деловима.

**4. МЕТОД ПРОЦЕНЕ**

Приликом вршења процене потребно је користити оне методе које, у складу са Законом о стечају, Националним стандардом бр. 5, Међународним рачуноводственим стандардима и Међународним стандардима финансијског извештавања, омогућавају исказивање највеће могуће вредности имовине стечајног дужника

**5. ИНФОРМАЦИЈЕ ЗА ПОНУЂАЧЕ**

Понуде се достављају поштом или лично, у два примерка, у затвореним ковертама, уз назнаку да се понуда односи на вршење услуга процене вредности за стечајног дужника **EMOTION HOME “ доо Зајечар - у стечају**, на адресу за доставу поште канцеларије стечајног управника: ***управника Маја Јовановић***, ул. Николе Пашића 37-III спрат,19000 Зајечар***,*.** Уколико се понуда доставља лично, она се мора предати стечајном управнику.

Крајњи рок за достављање понуда је **18.02.2024. године до 12:00 часова.**

Oдабир најбољег понуђача ће извршити Одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник.

Поред цене, наручилац ће вредновати и референтну листу понуђача, посебно у области процене имовине у стечају, као и расположивост кадрова који ће бити укључени на пословима процене.

 Исплата уговорене цене за обављену услугу извршиће се након уновчења имовине стечајног дужника.

Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа -  стечајни управник Маја Јовановић, телефон: 063/1504568 сваког радног дана од 9:00 до 14:00 часова или путем електронске поште: **[majamitrovic.za.86@gmail.com](mailto:majamitrovic.za.86@gmail.com)**

Понуда треба да садржи:

* цену за извршену услугу исказану у динарима, са посебно исказаним ПДВ-ом;
* рок у којем ће услуга бити извршена;
* рок за плаћање цене за извршену услугу;
* имена чланова тима који ће вршити процену, са задужењима, квалификацијама и референцама;
* доказе о испуњености услова из тачке 6. овог позива.

Достављена понуда мора да буде на српском језику, јасна и недвосмислена, читко исписана и оверена печатом и/или потписом овлашћених лица. Понуде са варијантама, додатним условима нису дозвољене, те се такве неће узети на разматрање.

Наручилац задржава право да донесе одлуку да не изабере ниједног понуђача, о чему ће се свим понуђачима доставити обавештење.

Стечајни управник ће у складу са чланом 132 став 2. процену доставити Суду, одбору поверилаца и разлучним повериоцима.

**6. УСЛОВИ КОНКУРИСАЊА**

Понуду за учествовање може поднети понуђач који испуњава следеће услове:

* да је код надлежног органа регистрован за обављање делатности;
* да му у периоду од две године пре достављања понуде није изречена правоснажна судска или управна мера забране обављања делатности која је предмет понуде;
* да поседује лиценцу за обављање послова овлашћеног проценитеља или уписани у регистар сталних судских вештака у одговарајућој области;
* да располаже довољним финансијским, пословним и кадровским капацитетима за извршење посла који је предмет понуде;

У случају одустанка од поступка, наручилац неће ни на који начин бити одговоран за стварну штету, изгубљену добит или било какву другу штету коју понуђач може услед тога да претрпи.

Понуде које не испуњавају овде наведене услове биће одбачене као неприхватљиве.

У Зајечару, дана 07.02.2024. године.

„**„EMOTION HOME “ доо Зајечар - у стечају**

Маја Јовановић, стечајни управник